### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 4. december 2024 har vedtaget Magistratens indstilling med den ændring, der er foreslået af Tekniske Udvalg, jf. udvalgets erklæring af 2. december 2024.

Enhedslisten de Rød-Grønnes og Danmarksdemokraternes byrådsgrupper kunne ikke tiltræde indstillingen.

###

Endelig vedtagelse af forslag til Lokalplan 1212, Nyt byområde med etageboliger og rækkehuse ved [adresse], Ulrik Lassen, og Tillæg 158 til Kommuneplan 2017.

### Resume

Planområdet er ca. 8.000 m² stort, privatejet og beliggende i byzone. Planområdet er, ligesom Lokalplan 1174, en del af omdannelsesområdet ”Malling Dampmølle”.

Lokalplanen skal muliggøre omdannelse af en erhvervsejendom til boligformål i form af etage- og tæt-lav bebyggelse, samt serviceerhverv.

Med lokalplanen sikres der minimum 25 % almene boliger i området.

Samlet sikrer de to lokalplaner, at et nedslidt og forladt erhvervsområde forvandles til et område med liv og nye borgere. Bosætningen øges og giver mulighed for flytte-kæder indenfor [adresse]. Områderne bidrager til byens handelsliv med nye mindre butikker, service- og liberalt erhverv, samt kultur- og fritidsmuligheder. Samlet bidrager de to lokalplaner med ca. 310 nye boliger heraf ca. 98 almene boliger, svarende til samlet ca. 26% for de to områder.

Lokalplanen og kommuneplantillægget har været i offentlig høring i perioden 29. maj til 14. august 2024. Der kom 5 bemærkninger. Bemærkningerne har givet anledning til to mindre præciseringer i lokalplanen.

### Beslutningspunkter

Det indstilles, at

1) forslag til Lokalplan 1212 vedtages endeligt med de ændringer der fremgår af indstillingens punkt 5.7,

2) forslag til Tillæg 158 til Kommuneplan 2017 vedtages endeligt,

3) bemærkninger fra den offentlige høring besvares som det fremgår af indstillingens afsnit 5.6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 29-10-2024

Weena Møller: 6

Fremsendes til [adresse] med bemærkning, at Magistraten i mødet den 29. oktober 2024 anbefaler, at byrådet tiltræder Magistratsafdelingen for Teknik og Miljøs indstilling af 14. oktober 2024.

Jack Simonsen deltog ikke i sagens behandling

Udvalg: [adresse]

Dato: 06-11-2024

Weena Møller: 12

Fremsendes til Teknisk Udvalg til behandling i henhold til beslutning i byrådets møde den 6. november 2024.

Udvalg: Teknisk Udvalg

Dato: 02-12-2024

Weena Møller: 2

Øyvind Schultz, Johnny Iversen, Jytte Kjær og Magnus Karlsen kunne tiltræde indstillingen med bemærkning om, at lokalplanens § 10.10 foreslås ændret til: ”[adresse] som vist på kortbilag 2 skal fremstå som en græsplæne, hvorved den kan indgå i lokalplanområdets opholdsarealer.

Note: Vejarealet skal opbygges så der kan køres på det med servicekøretøjer, fx med græsmacadam.”

Sonny Vestergaard kunne tiltræde indstillingen i overensstemmelse med Magistratens anbefaling.

Jenny Olsen kunne ikke tiltræde indstillingen, da bebyggelsesprocenten er for høj. Desuden mangler der opholds- og aktivitetsarealer, lokaler til fælles aktiviteter samt områder til grønt og biodiversitet. Der bør stilles krav om tilgængelighed af bygninger såvel som udenomsarealer gennem universelt design, og der bør stilles krav til byggestilen til bevarelse af landsbypræget.

Kent Berg kunne ikke tiltræde indstillingen.